Lietadlo tesne pred pristátím v Bratislave začalo stúpať. Nakoniec skončilo vo Viedni, za všetkým mohol byť nevyspytateľný jav

Nečakané komplikácie sprevádzali dnešný let spoločnosti Wizz Air z bulharského Plovdivu do Bratislavy. Lietadlo sa už pripravovalo na pristátie na Letisku M. R. Štefánika, tesne pred dosadnutím však začalo opäť stúpať. Posádka tak vykonala manéver známy ako go-around, teda prerušené pristátie. Namiesto ďalšieho pokusu v Bratislave následne lietadlo zamierilo na neďaleké letisko Viedeň-Schwechat.